It-testi oriġinali NU/KEE biss għandhom effett legali skont id-dritt internazzjonali pubbliku. L-istatus u d-data tad-dħul fis-seħħ ta' dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343, disponibbli fuq:

http://www.unece.org/trans/main/wp29/wp29wgs/wp29gen/wp29fdocstts.html.

Ir-Regolament Nru 99 tal-Kummissjoni Ekonomika għall-Ewropea tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' sorsi tad-dawl li jaħdmu bl-emissjoni tal-gass biex jintużaw f'unitajiet approvati ta' fanali li jaħdmu bl-emissjoni tal-gass ta' vetturi bil-magna

Li jinkorpora t-test validu kollu sa:

Is-Suppliment 9 għall-verżjoni oriġinali tar-Regolament — Data tad-dħul fis-seħħ: 10 ta' Ġunju 2014

WERREJ

REGOLAMENT

ANNESSI

1. KAMP TA' APPLIKAZZJONI

Dan ir-Regolament japplika għal sorsi tad-dawl li jaħdmu bl-emissjoni tal-gass li jidhru fl-Anness 1 u li huma maħsuba biex jintużaw f'unitajiet approvati ta' fanali li jaħdmu bl-emissjoni tal-gass ta' vetturi bil-magna.

2. DISPOŻIZZJONIJIET AMMINISTRATTIVI

2.1. Definizzjonijiet

2.1.1. It-terminu “kategorija” jintuża f'dan ir-Regolament biex jiddeskrivi d-disinn bażiku ta' sorsi tad-dawl standardizzati li jaħdmu bl-emissjoni tal-gass ta' tipi differenti. Kull kategorija għandha tismija speċifika, bħal per eżempju: “D2S”.

2.1.2. “Sorsi tad-dawl li jaħdmu bl-emissjoni tal-gass ta' tipi differenti” (1) huma sorsi tad-dawl li jaħdmu bl-emissjoni tal-gass fl-istess kategorija li jvarjaw f'xi aspetti essenzjali bħal:

2.2. Applikazzjoni għall-approvazzjoni

2.2.1. l-applikazzjoni għall-approvazzjoni għandha tiġi sottomessa mill-proprjetarju tal-isem jew marka kummerċjali, jew mir-rappreżentant debitament akkreditat tiegħu.

2.2.2. Kull applikazzjoni għall-approvazzjoni għandha jkollha magħha (ara wkoll il-paragrafu 2.4.2.):

2.2.3. Fil-każ ta' tip ta' sors tad-dawl li jaħdem bl-emissjoni tal-gass li jvarja biss fl-isem jew il-marka kummerċjali minn tip li jkun diġà ġie approvat għandu jkun biżżejjed li wieħed jissottometti:

2.2.4. L-Awtorità Kompetenti għandha tivverifika l-eżistenza ta' arranġamenti sodisfaċenti biex jiġu żgurati kontrolli effettivi dwar il-konformità tal-produzzjoni qabel ma tingħata l-approvazzjoni tat-tip.

2.3. Skrizzjonijiet

2.3.1. Sorsi tad-dawl li jaħdmu bl-emissjoni tal-gass sottomessi għall-approvazzjoni għandu jkollhom fuq il-kappa jew il-bozza:

2.3.2. L-ispazju msemmi fil-paragrafu 2.3.1.4. għandu jiġi indikat fid-disinji li jakkumpanjaw l-applikazzjoni għall-approvazzjoni.

2.3.3. Skrizzjonijiet oħra minbarra dawk koperti fil-paragrafi 2.3.1. u 2.4.4. jistgħu jitwaħħlu fuq il-kappa.

2.3.4. Fil-każ li l-ballast ma jkunx integrat fis-sors tad-dawl, il-ballast użat għall-approvazzjoni tat-tip tas-sors tad-dawl għandu jiġi mmarkat bl-identifikazzjoni tat-tip u tal-marka kummerċjali u bil-vultaġġ u l-wattaġġ nominali, kif indikat fuq il-folja tad-dejta rilevanti tal-bozza.

2.4. Approvazzjoni

2.4.1. Jekk il-kampjuni kollha ta' tip ta' sors tad-dawl li jaħdem bl-emissjoni tal-gass li jiġu sottomessi skont il-paragrafi 2.2.2.3. jew 2.2.3.2. ikunu konformi mar-rekwiżiti ta' dan ir-Regolament meta ttestjati bil-ballast skont il-paragrafu 2.2.2.4, f'każ li l-ballast ma jkunx integrat fis-sors tad-dawl, l-approvazzjoni għandha tingħata.

2.4.2. Kodiċi tal-approvazzjoni għandu jiġi assenjat lil kull tip approvat. L-ewwel ċifra tiegħu għandha tindika s-serje ta' emendi li jinkorporaw l-emendi tekniċi ewlenin l-iktar riċenti magħmula fir-Regolament fiż-żmien tal-ħruġ tal-approvazzjoni.

Dan għandu jkun segwit minn kodiċi tal-identifikazzjoni li jkun magħmul minn mhux iktar minn tliet karattri. In-numri Għarab u l-ittri kapitali li jidhru fin-nota tal-qiegħ (2) biss għandhom jintużaw.

L-istess Parti Kontraenti ma tistax tassenja l-istess kodiċi lil tip ieħor ta' sors tad-dawl li jaħdem bl-emissjoni tal-gass. Jekk l-applikant jixtieq li jsir hekk, l-istess kodiċi ta' approvazzjoni jista' jiġi assenjat liż-żewġ sorsi tad-dawl li jaħdmu bl-emissjoni tal-gass li jarmu dawl abjad u dawl isfar selettiv (ara l-paragrafu 2.1.2.).

2.4.3. In-notifika ta' approvazzjoni jew ta' estensjoni jew rifjut jew irtirar tal-approvazzjoni jew produzzjoni mwaqqfa għalkollox ta' tip ta' sors tad-dawl li jaħdem bl-emissjoni tal-gass skont dan ir-Regolament għandha tintbagħat lill-Partijiet tal-Ftehim li japplikaw dan ir-Regolament permezz ta' formula li tikkonforma mal-mudell fl-Anness 2 ta' dan ir-Regolament u ta' disinn, provduta mill-applikant għall-approvazzjoni f'format mhux akbar minn A4 (210 × 297 mm) u fuq skala ta' mill-inqas 2: 1.

2.4.4. Ma' kull sors tad-dawl li jaħdem bl-emissjoni tal-gass li jikkonforma ma' tip approvat skont dan ir-Regolament għandha titwaħħal fl-ispazju msemmi fil-paragrafu 2.3.1.4, minbarra l-iskrizzjonijiet meħtieġa skont il-paragrafu 2.3.1, marka ta' approvazzjoni internazzjonali li tikkonsisti fi:

2.4.5. Jekk l-applikant ikun kiseb l-istess kodiċi tal-approvazzjoni għal diversi ismijiet jew marki kummerċjali, wieħed jew iktar minn wieħed minnhom ikun biżżejjed biex jilħaq ir-rekwiżiti tal-paragrafu 2.3.1.1.

2.4.6. Il-marki u l-iskrizzjonijiet speċifikati fil-paragrafi 2.3.1. u 2.4.3. għandhom ikunu jinqraw b'mod ċar u ma jistgħux jitħassru.

2.4.7. L-Anness 3 ta' dan ir-Regolament jagħti eżempju ta' arranġament tal-marka tal-approvazzjoni.

3. REKWIŻITI TEKNIĊI

3.1. Definizzjonijiet

3.1.1. “Sors tad-dawl li jaħdem bl-emissjoni tal-gass”: sors tad-dawl li fih id-dawl jiġi prodott permezz ta' ark ta' emissjoni stabilizzat.

3.1.2. “Ballast”: Provvista elettrika speċifika għas-sors tad-dawl li jaħdem bl-emissjoni tal-gass, integrata b'mod fakultattiv fis-sors tad-dawl.

3.1.3. “Vultaġġ nominali”: Il-vultaġġ tad-dħul immarkat fuq il-ballast jew fuq is-sors tad-dawl fil-każ li ballast ikun integrat fis-sors tad-dawl.

3.1.4. “Wattage nominali”: Il-Wattage immarkat fuq is-sors tad-dawl li jaħdem bl-emissjoni tal-gass u fuq il-ballast.

3.1.5. “Vultaġġ tat-test”: Il-vultaġġ, fit-terminali tad-dħul tal-ballast jew fit-terminali tas-sors tad-dawl fil-każ li l-ballast ikun integrat fis-sors tad-dawl, li l-karatteristiċi elettriċi u fotometriċi tas-sors tad-dawl li jaħdem bl-emissjoni tal-gass huma maħsuba u għandhom jiġu ttestjati għalih.

3.1.6. “Valur oġġettiv”: Il-valur tad-disinn ta' karatteristika elettrika jew fotometrika. Dan għandu jinkiseb, fit-tolleranzi speċifikati, meta s-sors tad-dawl li jaħdem bl-emissjoni tal-gass jingħata l-enerġija permezz tal-ballast, integrat b'mod fakultattiv fis-sors tad-dawl, u jitħaddem bil-vultaġġ tat-test.

3.1.7. “Sors tad-dawl standard li jaħdem bl-emissjoni tal-gass (etalon)”: Sors tad-dawl speċjali li jaħdem bl-emissjoni tal-gass, użat għall-ittestjar tal-fanali ta' quddiem. Dan għandu karatteristiċi dimensjonali, elettriċi u fotometriċi mnaqqsa kif speċifikat fil-folja tad-dejta rilevanti.

3.1.8. “Assi ta' referenza”: Assi definit b'referenza għall-kappa u li jirreferu għalih ċerti dimenzjonijiet tas-sors tad-dawl li jaħdem bl-emissjoni tal-gass.

3.1.9. “Pjan ta' referenza”: pjan definit b'referenza għall-kappa u li jirreferu għalih ċerti dimensjonijiet tas-sors tad-dawl li jaħdem bl-emissjoni tal-gass.

3.2. Speċifikazzjonijiet ġenerali

3.2.1. Kull kampjun sottomess għandu jikkonforma mal-ispeċifikazzjonijiet rilevanti ta' dan ir-Regolament ta' meta jiġi ttestjat bil-ballast, fil-każ li l-ballast ma jkunx integrat fis-sors tad-dawl, skont il-paragrafu 2.2.2.4.

3.2.2. Sorsi tad-dawl li jaħdmu bl-emissjoni tal-gass għandhom ikunu ddisinjati b'tali mod li jkunu u jibqgħu jaħdmu sew meta jintużaw normalment. Barra minn hekk m'għandu jkollhom ebda difett fid-disinn jew fil-manifattura.

3.3. Manifattura

3.3.1. Il-bozza tas-sors tad-dawl li jaħdem bl-emissjoni tal-gass m'għandu jkollha ebda barxiet jew daqqiet li jistgħu inaqqsu l-effiċjenza u l-prestazzjoni ottika tiegħu.

3.3.2. Fil-każ ta' bozza (esterna) ikkulurita, wara perjodu ta' tħaddim ta' 15-il siegħa bil-ballast jew bis-sors tad-dawl bil-ballast integrat bil-vultaġġ tat-test, is-superfiċje tal-bozza għandu jintmesaħ ħafif b'ċarruta tal-qoton imxarrba f'taħlita ta' 70 fil-mija bil-volum n-ettan u 30 fil-mija bil-volum tolwol. Wara madwar ħames minuti, is-superfiċje għandu jiġi eżaminat viżwalment. Dan m'għandux juri tibdil evidenti.

3.3.3. Sorsi tad-dawl li jaħdmu bl-emissjoni tal-gass għandhom ikunu mgħammra b'kapep standard li jikkonformaw mal-folji tad-dejta tal-kapep tal-Pubblikazzjoni IEC 60061, it-tielet edizzjoni, kif speċifikat fuq il-folji tad-dejta individwali fl-Anness 1.

3.3.4. Il-kappa għandha tkun soda u mwaħħla sew mal-bozza.

3.3.5. Sabiex jiġi determinat jekk is-sorsi tad-dawl li jaħdmu bl-emissjoni tal-gass jikkonformawx mar-rekwiżiti tal-paragrafi 3.3.3 sa 3.3.4, għandhom jitwettqu spezzjoni viżwali, verifika tad-dimensjonijiet u, fejn ikun xieraq, twaħħil ta' prova.

3.4. Testijiet

3.4.1. Is-sorsi tad-dawl li jaħdmu bl-emissjoni tal-gass għandhom jitqaddmu kif indikat fl-Anness 4.

3.4.2. Il-kampjuni kollha għandhom jiġu ttestjati bil-ballast, skont il-paragrafu 2.2.2.4, fil-każ li l-ballast ma jkunx integrat fis-sors tad-dawl.

3.4.3. Il-kejl elettriku għandu jitwettaq permezz ta' strumenti tal-klassi 0.2, mill-inqas. (0.2 fil-mija preċiżjoni tal-iskala kollha).

3.5. Pożizzjoni u dimesjonijiet tal-elettrodi, l-ark u l-istrixxi

3.5.1. Il-pożizzjoni ġeometrika tal-elettrodi għandha tkun kif speċifikat fil-folja tad-dejta rilevanti. Eżempju ta' metodu tal-kejl tal-pożizzjoni tal-ark u l-elettrodi jingħata fl-Anness 5. Jistgħu jintużaw metodi oħra.

3.5.1.1. Il-pożizzjoni u d-dimensjonijiet tal-elettrodi tas-sors tad-dawl għandhom jitkejlu qabel il-perjodu tat-tqaddim, bis-sors tad-dawl li jaħdem bl-emissjoni tal-gass mitfi u bl-użu ta' metodi ottiċi minn ġol-envelowp tal-ħġieġ.

3.5.2. Il-forma u l-ispostament tal-ark għandhom jikkonformaw mar-rekwiżiti kif stabbilit fil-folja tad-dejta rilevanti.

3.5.2.1. Il-kejl għandu jsir wara t-tqaddim bis-sors tad-dawl ipprovdut mill-ballast bil-vultaġġ tat-test, jew is-sors tad-dawl bil-ballast integrat bil-vultaġġ tat-test.

3.5.3. Il-pożizzjoni u d-dimensjoni u t-trażmissjoni tal-istrixxi għandhom jikkonformaw mar-rekwiżiti kif stabbilit fil-folja tad-dejta rilevanti.

3.5.3.1. Il-kejl għandu jsir wara t-tqaddim bis-sors tad-dawl ipprovdut mill-ballast bil-vultaġġ tat-test, jew is-sors tad-dawl bil-ballast integrat bil-vultaġġ tat-test.

3.6. Karatteristiċi tat-tqabbid, ir-run-up u t-tqabbid mill-ġdid waqt li jkun sħun

3.6.1. Tqabbid

Meta ttestjat skont il-kundizzjonijiet speċifikati fl-Anness 4, is-sors tad-dawl li jaħdem bl-emissjoni tal-gass għandu jixgħel direttament u jibqa' mixgħul.

3.6.2. Run-up

3.6.2.1. Għal sorsi tad-dawl li jaħdmu bl-emissjoni tal-gass li jkollhom fluss luminuż oġġettiv ta' aktar minn 2 000 lm:

3.6.2.2. Għal sorsi tad-dawl li jaħdmu bl-emissjoni tal-gass li jkollhom fluss luminuż oġġettiv ta' mhux aktar minn 2 000 lm:

3.6.3. Tqabbid mill-ġdid waqt li jkun sħun

Meta ttestjat skont il-kundizzjonijiet speċifikati fl-Anness 4, is-sors tad-dawl li jaħdem bl-emissjoni tal-gass għandu jerġa' jixgħel direttament wara li jintefa għal perjodu kif indikat fuq il-folja tad-dejta. Wara sekonda waħda s-sors tad-dawl għandu jarmi mill-inqas 80 fil-mija tal-fluss luminuż oġġettiv tiegħu.

3.7. Karatteristiċi elettriċi

Meta mkejla skont il-kundizzjonijiet speċifikati fl-Anness 4, il-vultaġġ u l-wattage tas-sors tad-dawl għandhom ikunu fil-limiti stabbiliti fil-folja tad-dejta rilevanti.

3.8. Fluss luminuż

Meta mkejjel skont il-kundizzjonijiet speċifikati fl-Anness 4, il-fluss luminuż għandu jkun fil-limiti stabbiliti fil-folja tad-dejta rilevanti. Fil-każ fejn l-abjad u l-isfar selettiv ikunu speċifikati għall-istess tip, il-valur oġġettiv għandu japplika għas-sorsi tad-dawl li jarmu dawl abjad, filwaqt li l-fluss luminuż tas-sors tad-dawl li jarmi dawl isfar selettiv għandu jkun mill-inqas 68 fil-mija tal-valur speċifikat.

3.9. Kulur

3.9.1. Il-kulur tad-dawl mormi għandu jkun abjad jew isfar selettiv. Barra minn hekk, il-karatteristiċi kolorimetriċi, espressi f'koordinati tal-kromatiċità CIE, għandhom ikunu fil-limiti stabbiliti fil-folja tad-dejta rilevanti.

3.9.2. Id-definizzjonijiet tal-kulur tad-dawl mitfugħ, mogħtija fir-Regolament Nru 48 u s-serje ta' emendi tiegħu li kienu fis-seħħ fiż-żmien tal-applikazzjoni għall-approvazzjoni tat-tip għandhom japplikaw għal dan ir-Regolament.

3.9.3. Il-kulur għandu jitkejjel skont il-kundizzjonijiet speċifikati fl-Anness 4, paragrafu 10.

3.9.4. Il-kontenut minimu ta' aħmar ta' sors tad-dawl li jaħdem bl-emissjoni tal-gass għandu jkun tali li:

fejn:

Dan il-valur għandu jiġi kkalkulat billi jintużaw intervalli ta' nanometru.

3.10. Radjazzjoni UV

Ir-radjazzjoni UV tas-sors tad-dawl li jaħdem bl-emissjoni tal-gass għandha tkun tali li s-sors tad-dawl li jaħdem bl-emissjoni tal-gass ikun tat-tip b'radjazzjoni UV baxxa konformi ma':

fejn:

(Għal definizzjonijiet ta' simboli oħra ara l-paragrafu 3.9.4 ta' hawn fuq).

Dan il-valur għandu jiġi kkalkulat bl-użu ta' intervalli ta' nanometru.

Il-ponderazzjoni tar-radjazzjoni UV għandha ssir abbażi tal-valuri indikati f'din it-tabella.

It-tulijiet ta' mewġa magħżula huma rappreżentattivi; valuri oħra għandhom jiġu interpolati.

Valuri skont il-“Linji Gwida IRPA/INIRC dwar il-limiti tal-esponiment għar-radjazzjoni ultravjola”.

3.11. Sorsi tad-dawl standard li jaħdmu bl-emissjoni tal-gass

Sorsi tad-dawl standard (etalon) li jaħdmu bl-emissjoni tal-gass għandhom jikkonformaw mar-rekwiżiti applikabbli għal sorsi tad-dawl tal-approvazzjoni tat-tip u mar-rekwiżiti speċifiċi kif iddikjarati fil-folja tad-dejta rilevanti. Fil-każ ta' tip li jarmi dawl abjad u isfar selettiv, is-sors tad-dawl standard għandu jarmi dawl abjad.

4. KONFORMITÀ TAL-PRODUZZJONI

4.1. Sorsi tad-dawl li jaħdmu bl-emissjoni tal-gass approvati skont dan ir-Regolament għandhom ikunu manifatturati b'tali mod li jikkonformaw mat-tip approvat billi jissodisfaw l-iskrizzjonijiet u r-rekwiżiti tekniċi stabbiliti fil-paragrafu 3 ta' hawn fuq u l-Annessi 1 u 3 ta' dan ir-Regolament.

4.2. Sabiex jiġi verifikat li jintlaħqu r-rekwiżiti tal-paragrafu 4.1, għandhom jitwettqu kontrolli xierqa tal-produzzjoni.

4.3. Id-detentur tal-approvazzjoni għandu, b'mod partikolari:

4.4. L-Awtorità Kompetenti li tkun tat l-approvazzjoni tat-tip tista' fi kwalunkwe ħin tivverifika l-metodi tal-kontroll tal-konformità applikabbli għal kull unità ta' produzzjoni.

4.4.1. F'kull spezzjoni, il-kotba tat-test u r-reġistri tal-istħarriġ dwar il-produzzjoni għandhom jiġu preżentati lill-ispettur li jżur il-post.

4.4.2. L-ispettur jista' jieħu kampjuni b'mod aleatorju li wara jiġu ttestjati fil-laboratorju tal-manifattur. In-numru minimu ta' kampjuni jista' jiġi determinat skont ir-riżultati tal-verifika tal-manifattur stess.

4.4.3. Meta l-livell tal-kwalità ma jidhirx sodisfaċenti jew jidher li hemm bżonn li tiġi vverifikata l-validità tat-testijiet imwettqa fl-applikazzjoni tal-paragrafu 4.4.2 ta' hawn fuq, l-ispettur għandu jagħżel għadd ta' kampjuni u jibgħathom lis-servizz tekniku li jkun wettaq it-testijiet għall-approvazzjoni tat-tip.

4.4.4. L-Awtorità Kompetenti tista' twettaq kwalunkwe test preskritt f'dan ir-Regolament. Dawn it-testijiet għandhom isiru fuq kampjuni magħżula b'mod aleatorju mingħajr ma jtellfu fl-impenni tal-forniment tal-manifattur u skont il-kriterji tal-Anness 8.

4.4.5. L-Awtorità Kompetenti għandha tipprova tikseb frekwenza ta' spezzjoni ta' darba kull sentejn. Madankollu, dan huwa fid-diskrezzjoni tal-Awtorità Kompetenti u tiddeppendi mill-kunfidenza tagħhom fl-arranġamenti biex jiġi żgurat kontroll effettiv tal-konformità tal-produzzjoni. Fil-każ fejn jiġu reġistrati riżultati negattivi, l-Awtorità Kompetenti għandha tiżgura li jittieħdu l-passi meħtieġa kollha sabiex il-konformità tal-produzzjoni tiġi stabbilita mill-ġdid malajr kemm jista' jkun.

5. IL-PIENI GĦAN-NUQQAS TA' KONFORMITÀ TAL-PRODUZZJONI

5.1. L-approvazzjoni mogħtija fir-rigward ta' sors tad-dawl li jaħdem bl-emissjoni tal-gass skont dan ir-Regolament tista' tiġi rtirata jekk il-konformità preskritta tar-rekwiżiti tal-produzzjoni ma tintlaħaqx.

5.2. Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat preċedentement, minnufih għandha tinnotifika b'dan lill-Partijiet Kontraenti l-oħra għall-Ftehim li japplikaw dan ir-Regolament permezz ta' formola ta' komunikazzjoni li tikkonforma mal-mudell fl-Anness 2 ta' dan ir-Regolament.

6. PRODUZZJONI MWAQQFA GĦALKOLLOX

Jekk id-detentur tal-approvazzjoni jieqaf għalkollox milli jimmanifattura tip ta' sors tad-dawl li jaħdem bl-emissjoni tal-gass approvat skont dan ir-Regolament, hu għandu jinforma dwar dan lill-awtorità li tkun tat l-approvazzjoni. Meta tirċievi l-komunikazzjoni rilevanti, dik l-awtorità għandha tinforma dwar dan lill-Partijiet l-oħra tal-Ftehim li japplikaw dan ir-Regolament permezz ta' formola ta' komunikazzjoni li tikkonforma mal-mudell fl-Anness 2 ta' dan ir-Regolament.

7. ISMIJIET U INDIRIZZI TAD-DIPARTIMENTI TEKNIĊI RESPONSABBLI GĦAT-TWETTIQ TA' TESTIJIET TAL-APPROVAZZJONI, U TAD-DIPARTIMENTI AMMINISTRATTIVI

Il-Partijiet tal-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tad-Dipartimenti Tekniċi responsabbli għat-twettiq ta' testijiet tal-approvazzjoni u tad-Dipartimenti Amministrattivi li jagħtu l-approvazzjoni u li għandhom jintbagħtu lilhom il-formoli li jiċċertifikaw approvazzjoni jew estenzjoni jew ċaħda jew irtirar ta' approvazzjoni, jew produzzjoni mwaqqfa għalkollox maħruġa f'pajjiżi oħra.

(1) Bozza ta' kulur isfar selettiv jew bozza esterna addizzjonali ta' kulur isfar selettiv, maħsuba biss biex tibdel il-kulur iżda mhux il-karatteristiċi l-oħra ta' sors tad-dawl li jaħdem bl-emissjoni tal-gass li jarmi dawl abjad, ma tikkostitwixxix bidla fit-tip tas-sors tad-dawl li jaħdem bl-emissjoni tal-gass.

(2) 0 1 2 3 4 5 6 7 8 9

A B C D E F G H J K L M N P R S T U V W X Y Z

(3) In-numri ta' distinzjoni tal-Partijiet Kontraenti tal-Ftehim tal-1958 huma riprodotti fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.2/Amend.1.

ANNESS 8

REKWIŻITI MINIMI GĦAT-TEĦID TA' KAMPJUNI MINN SPETTUR

1. Ir-rekwiżiti tal-konformità għandhom jitqiesu ssodisfati minn perspettiva fotometrika, ġeometrika, viżwali u elettrika jekk jintlaħqu t-tolleranzi speċifikati għal sorsi tad-dawl tal-produzzjoni li jaħdmu bl-emissjoni tal-gass stipulati fil-folja tad-dejta rilevanti tal-Anness 1 u l-folja tad-dejta rilevanti għall-kapep.

2. Il-konformità ta' sorsi tad-dawl li jaħdmu bl-emissjoni tal-gass prodotti fi kwantitajiet kbar m'għandhiex tiġi kkontestata jekk ir-riżultati jaqblu mal-paragrafu 5 ta' dan l-Anness.

3. Il-konformità għandha tiġi kkontestata u l-manifattur mitlub jagħmel mezz biex il-produzzjoni tissodisfa r-rekwiżiti jekk ir-riżultati ma jkunux jaqblu mal-paragrafu 5 ta' dan l-Anness.

4. Jekk il-paragrafu 3 ta' dan l-Anness jiġi applikat, kampjun addizzjonali ta' 250 sors tad-dawl li jaħdmu bl-emissjoni tal-gass, magħżula b'mod aleatorju minn produzzjoni riċenti, għandu jittieħed fi żmien xahrejn.

5. Il-konformità approvata jew diżapprovata għandha tiġi deċiża skont il-valuri fit-tabella 1. Għal kull grupp ta' karatteristiċi, is-sorsi tad-dawl li jaħdmu bl-emissjoni tal-gass għandhom jiġu jew aċċettati jew rifjutati skont il-valuri indikati fit-tabella 1 (1).

Tabella 1

Kampjun 1 fil-mija (*) 6,5 fil-mija (*) Aċċetta Irrifjuta Aċċetta Irrifjuta Id-daqs ta' l-ewwel kampjun: 125 2 5 11 16 Jekk in-numru ta' unitajiet li ma jikkonformawx ikun ikbar minn 2 (11) u inqas minn 5 (16), ħu daqs ta' kampjun ieħor ta' 125 u evalwa l-250 6 7 26 27

(1) L-iskema proposta hija mfassla biex tivvaluta l-konformità tas-sorsi tad-dawl li jaħdmu bl-emissjoni tal-gass għal livell ta'aċċettazzjoni ta' nuqqas ta' konformità ta' 1 fil-mija u 6.5 fil-mija rispettivament u hija bbażata fuq id-Double Sampling Plan for Normal Inspection fil-Pubblikazzjoni IEC 60410: Sampling Plans and Procedures for Inspection by Attributes.

(*) Is-sorsi tad-dawl li jaħdmu bl-emissjoni tal-gass għandhom jiġu spezzjonati u r-riżultati tal-ittestjar irreġistrati skont il-grupp ta' karatteristiċi kif elenkat fl-Anness 7, tabella 1.